पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़ । गवर्नमेंट स्कूलों में 11वीं क्लास में एडमिशन के लिए मंगलवार को पहले ही दिन 11259 प्रॉस्पेक्टस बिक गए, जबकि कुल सीटें 12,700 हैं। प्रॉस्पेक्टस के लिए छह स्कूलों में सेंटर बनाए गए हैं। यहां सुबह 9 बजे से प्रॉस्पेक्टस मिलने थे, जबकि स्टूडेंट्स 6 बजे से ही पहुंचने शुरू हो गए। सभी सेंटर्स पर लंबी लाइन लगी। गवर्नमेंट मॉडल सीनियर सेकेंडरी स्कूल, मॉडर्न हाउसिंग कॉम्प्लेक्स में स्टूडेंट्स की भीड़ को कंट्रोल करने के लिए पुलिस ने हल्की लाठी भी चलाई।
सवा घंटे में बिक गए 1500 प्रॉस्पेक्टस: गवर्नमेंट मॉडल सीनियर सेकेंडरी स्कूल, सेक्टर-37 को एजुकेशन डिपार्टमेंट की तरफ से 1500 प्रॉस्पेक्टस दिए गए थे, जो करीब सवा घंटे में ही बिक गए। स्टूडेंट्स और पेरेंट्स की भीड़ ज्यादा थी, जिसके चलते 2000 प्रॉस्पेक्टस और मंगवाए गए। टीचर पूजा ने बताया कि सुबह ज्यादा भीड़ थी, इसलिए चार काउंटर बनाए गए थे। सुबह 11 बजे के बाद दो काउंटर कर दिए गए। छह टीचर प्रॉस्पेक्टस दे रहे थे, जबकि 8 टीचर्स कैश गिन रहे थे।
गवर्नमेंट मॉडल सीनियर सेकेंडरी स्कूल सेक्टर-10 में सुबह 8 बजे से लाइन लग गई थी। चार काउंटर थे, इसलिए स्टूडेंट्स को प्रॉस्पेक्टस लेने में 10 से 15 मिनट ही लगे। वहीं गवर्नमेंट मॉडल सीनियर सेकेंडरी स्कूल, मॉडर्न हाउसिंग कॉम्प्लेक्स में सुबह 7 बजे से ही लाइन स्कूल के बाहर तक पहुंच गई थी। सुबह 8.15 बजे से प्रॉस्पेक्टस बिकने शुरू हुए और 9.45 बजे तक खत्म हो गए।
पुलिस ने चलाई लाठी: गवर्नमेंट मॉडल सीनियर सेकेंडरी स्कूल, मॉडर्न हाउसिंग कॉम्प्लेक्स में एक से ज्यादा प्रॉस्पेक्टस लेने पर अड़े कुछ स्टूडेंट्स ने जमकर हंगामा किया। स्टूडेंट्स ने पुलिस के बैरिकेड भी गिरा दिए, हाथापाई की नौबत आ गई। उन्हें काबू करने के लिए पुलिस को लाठी चलानी पड़ी। करीब 20 मिनट तक प्रॉस्पेक्टस देने का काम रुका रहा। प्रिंसिपल कुंदबाला ने बताया कि भीड़ थी, इसलिए बैरिकेड लगाए गए थे, स्टूडेंट्स ज्यादा प्रॉस्पेक्टस मांग रहे थे, थोड़ी सी बहस हो गई थी।
वहीं गवर्नमेंट मॉडल सीनियर सेकेंडरी स्कूल, सेक्टर-37 में प्रॉस्पेक्टस लेने आए कुछ स्टूडेंट्स में हाथापाई हो गई। पुलिसकर्मियों ने उन्हें रोका।
आज छुट्टी, नहीं मिलेंगे प्रॉस्पेक्टस
बुधवार को गुरुपर्व की छुट्टी है, इसलिए स्कूलों में प्रॉस्पेक्टस अब वीरवार को मिलेंगे। वहीं मंगलवार शाम हुई मीटिंग में डिपार्टमेंट ने स्कूल प्रिंसिपल्स को प्रॉस्पेक्टस के लिए काउंटर बढ़ाने को कहा है। प्रॉस्पेक्टस 20 जून तक मिलेंगे।
हेल्पलाइन पर स्टूडेंट्स की 245 कॉल्स
सवाल: मेरा 5 सीजीपीए है, मेडिकल या नॉन मेडिकल लेना चाहता हूं, कौन के स्कूल का ऑप्शन भरूं?
जवाब: इस सीजीपीए पर आट्र्स या वोकेशनल कोर्स का ऑप्शन भरना ज्यादा सही होगा।
सवाल: फॉर्म में गलती हो गई है, क्या फ्लूड लगा सकता हूं?
जवाब: गलती हो गई है तो फ्लूड लगाकर फॉर्म भर सकते हों।
सवाल: पिछले साल की कटऑफ किस साइट पर देखूं ?
जवाब: द्धह्लह्लश्च://ष्द्धस्रद्गस्रह्वष्ड्डह्लद्बशठ्ठ.द्दश1.द्बठ्ठ/ पर
सवाल: स्कूल और स्ट्रीम की आप्शंस कैसे भरूं?
जवाब: स्कूलों की पिछले साल की कटऑफ और अपना सीजीपीए देखकर आप्शंस भरो, कोई भी आप्शंस न छोड़ो।
प्रिंसिपल नीता सेखों हेल्पलाइन अटेंड कर रही हैं। मंगलवार को उन्हें 245 कॉल्स आईं। उनमें से कुछ के जवाब आपके लिए...
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva hin_Deva hin_Deva hin_Deva hin_Deva hin_Deva san_Deva hin_Deva hin_Deva awa_Deva zho_Hant eng_Latn